Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: polgári jogi jogviszony. A hulladékgazdálkodásról szóló 2000. évi XLIII. törvény (Hgt.) kimondja, hogy aki a díjfizetési
Paragraph Index: 77

polgári jogi jogviszony. A hulladékgazdálkodásról szóló 2000. évi XLIII. törvény (Hgt.) kimondja, hogy aki a díjfizetési kötelezettségének nem tesz eleget, azzal szemben a szolgáltató – az ingatlantulajdonos sikertelen felhívását követõen – a tartozást, mely adók módjára behajtható köztartozás, a települési önkormányzattól igényelheti (OBH 6015/2000., 5838/2000., 1357/2001., 6291/2001., 6553/ 2001., 5150/2001.). Egy-egy esetben az említetteken kívül más alkotmányos jogokkal összefüggõ visszásság is felmerült. Így az egészséges környezethez és a tulajdonhoz való joggal kapcsolatban állapított meg az általános helyettes alkotmányos joggal összefüggõ visszásságot akkor, amikor egy hulladéklerakó telepet mûködtetõ önkormányzat eljárása során nem tett eleget a telep mûködését rendezõ jogszabályi kötelezettségeknek (OBH 6166/2001.). A kérelemhez való jog érintettségét állapította meg az általános helyettes, amikor a települési hulladékszállítási rendelet újratárgyalása érdekében benyújtott népi kezdeményezést a képviselõ-testület nem a tartalma szerint bírálta el és nem gondoskodott a kérelem elbírálására jogosult szervhez való áttételrõl (OBH 5150/2001.). Egyedi probléma merült fel abban az esetben, amikor egy önkormányzat lakásbérleti rendelete nem szabályozta a bérlõk részére nyújtott külön szolgáltatások körében a hulladékszállítást, és a lakbérhez kapcsolódó, a lakbér összegébe foglalt szolgáltatások körében sem utalt erre. Ezért a bérlõk hulladékszállítással kapcsolatos kötelezettsége a rendeletbõl nem volt levezethetõ, amely ezért ellentétbe került a települési szilárd hulladékkal kapcsolatos hulladékkezelési helyi közszolgáltatásról szóló helyi rendelettel (OBH 4594/ 2001.). Nem állapított meg az országgyûlési biztos általános helyettese alkotmányos joggal összefüggõ visszásságot, ha a beadvány a szemétszállítás díj megfizetésének kötelezettségét vitatta. Ilyen esetekben az általános helyettes tájékoztatta a panaszost, hogy a Hgt., valamint a települési hulladékkezelési közszolgáltatási díj megállapításának részletes szakmai

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes